Milline on praostkonna vaimulike ja koguduseliikmete valdav seisukoht liturgilise reformi kavandatavate uuenduste kohta?  Liturgilise reformi suhtes jagunevad vaimulike  seisukohad enam-vähem pooleks. On neid, kes aktiivselt huvituvad uuest materjalist ja seda kasutavad, ja neid, kes ei pea seda vajalikuks. Ise olen liturgiliste küsimuste vastu huvi tundnud viimased tosin aastat ja olen üldise suundumusega rahul. Mõistan neid, kes mõtlevad teisiti. Muutun nukraks siis, kui keegi lihtsalt ei viitsi asjadesse süveneda, kartes, et tööd juurde tuleb.